# **DECIZIA ETAPEI DE ÎNCADRARE**

## Nr. număr din 29.03.2016

Proiect

Ca urmare a solicitării de emitere a acordului de mediu adresate de **ANIN IAZ TURISM SRL-D**, cu sediul în Str. PRINCIPALA, Nr. 128, Iaz, Judetul Sălaj, , înregistrată la APM Salaj cu nr. 5490/21.09.2015, în baza:

 **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

 **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 29.03.2016, că proiectul Complex agroturistic și de agrement "Valea Iazului", propus a fi amplasat în județul Sălaj, comuna Plopis, satul Iaz, **nu se supune evaluării impactului asupra mediului şi nu se supune evaluării adecvate.**

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, Anexa nr. 2 pct. 10, lit. b);

 b) Caracteristicile proiectului:

 b1) mărimea proiectului: Prin proiect se propune: construirea unei pensiuni cu un nr. de cinci camere de cazare și spațiile aferente pregătirii și servirii mesei, precum și a altor activități recreative pentru turistii cazați la pensiune. Regimul de înalțime pentru clădire este P+M cu dimensiunile maxime în plan de 18,40 x 16,00 m, având urmatoarele functiuni:

  **PARTER:**

Verandă S= 27,66 mp;

Terasă acoperită S= 23,45 mp;

Zonă recreere S= 43,99 mp;

Hol S= 30,19 mp;

Recepție S= 4,03 mp;

Grup sanitar femei S= 2,78 mp;

Grup sanitar bărbați S= 2,78 mp;

Hol de acces grup sanitar S= 2,15 mp;

Sala de mese cu capacitatea de 10 locuri la mese; S= 23,80 mp;

Bucătărie S= 25,84 mp;

Depozit fructe și legume S= 2,43 mp;

Depozit frigorific S= 2,31 mp;

Preparare legume S= 1,50 mp;

Preparare carne S= 1,50 mp;

Preparare pește S= 1,50 mp;

Hol S= 4,52 mp;

Hol S= 2,22 mp;

Centrala termică S= 7,20 mp;;

Vestiare, duș , WC- pentru personal S= 5,72 mp;

Grup sanitar pentru personal S= 1.93 mp;

  **MANSARDĂ:**

Hol+Casa scării S= 38,96 mp;

Balcon S= 5,28 mp;

5 camere cu 10 locuri de cazare S= 13,58 mp/camera;

5 băi cu lavoar, duș și WC S= 2,86 mp/camera;

Depozit produse de curățenie S= 3,68 mp;

Depozit lenjerie curată S= 3,68 mp;

Spălator, uscator S= 7,20 mp;.

 Indici spatiali construcție rezultată :

 - arie construită parter (Acp): 253,30 mp

 - aria construită mansardă (Acm): 184,70 mp

 - aria utilă (Au): 310,40 mp

 - aria desfasurată (Ad): 438,00 mp

 - nr. nivele: 2

 - înalțimea liberă a mansardei: 2,50 m

 - înalțimea liberă a parterului: 2,80 mp

 - înalțimea la ștreașină : +5,74 m

 - înalțimea max. la coama : + 7,83 m

 - volumul construit : 1231,65 mc

- POT =16,07 % ; CUT=0,27

b2) cumularea cu alte proiecte: nu este cazul;

b3) utilizarea resurselor naturale: Alimentarea cu apă: prin preluarea a Qzi max= 2,75 mc/zi, din puț săpat propus cu H= 8,0 m și Dn=1,50 m. Fântâna va fi echipată cu instalație de hidrofor.

b4) evacuarea apelor uzate:se va colecta printr-o rețea de canalizare în incintă din tuburi PVC, Dn 110 mm cu lungimea de 20,0 m și vor fi conduse la o mini sație de epurare mecono biologică. Apele provenite de la bucătărie înainte de descărcare în canalizare vor trece printr-un separator de grăsimi. Deversarea apelor epurate se va face în emisarul Iaz printr-o conductă PVC, Dn 110 mm cu lungimea de 26,0 m;

 b5) producţia de deşeuri: producţia de deşeuri: conform Legii nr. 211/2011, privind regimul deşeurilor: - în perioada de execuţie a proiectului și funcționare vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

Lucrări necesare organizării de șantier: lucrările provizorii necesare organizării incintei constau în împrejmuirea terenului aferent proprietății. Accesul în incintă se va face prin două porți, una pentru personal și cealaltă pentru mașini. Se vor amenaja o magazie pentru depozitarea materialelor și un vestiar pentru muncitori și scule, va fi amenajat un punct de prim ajutor dotat cu trusa sanitară și se va asigura alimentarea cu apă potabilă și amenajarea unui grup sanitar. Materialele de construcție, precum cărămizile, nisipul, se vor putea depozita și în incinta proprietății, Se va asigura existenta unui tablou electric.

Din punct de vedere a protecției mediului, se vor lua măsuri specifice pe perioada realizării construcției:

* evitarea poluării accidentale a factorilor de mediu pe toată durata execuției
* managementul deșeurilor rezultate din lucrările de construcții va fi în conformitate cu legislația specifică de mediu și va fi atât în responsabilitatea titularului de proiect, cât și a constructorului ce realizează lucrările
* se vor amenaja spații ce au ca destinație depozitarea temporară a deșeurilor rezultate în timpul realizării construcțiilor;
* nu se vor depozita materii prime, materiale sau deșeuri în afara perimetrului amenajat al obiectivului

- nu se vor realiza lucrări de întreținere și reparații ale utilajelor și mijloacelor de transport în cadrul obiectivului de investiții; alimentarea cu carburant se va realiza numai prin unități specializate autorizate.

 b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul.

 c) Localizarea proiectului:

c1) utilizarea existentă a terenului: conform certificatului de urbanism nr. 14 din 27.08.2015, emis de Comuna Plopiș, terenul pe care se realizează investiţia se află situat în intravilan și este în proprietatea solicitantului Coste Anin Alexandru prin contract de comodat cu Anin Iaz Turism S.R.L.-D;

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) Capacitatea de absorbţie a mediului: - nu este cazul.

 d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie.

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare;

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

 **Condiţiile de realizare a proiectului:**

a) Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."

b) În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.

c) Colectarea deşeurilor rezultate pe durata execuţiei lucrărilor şi depozitarea/valorificarea acestora cu respectarea prevederilor legislaţiei privind regimul deşeurilor.

d) Respectarea prevederilor actelor/avizelor emise de alte autorităţi pentru prezentul proiect.

e) Respectarea prevederilor STAS 10009/1988, privind nivelul de zgomot.

f) Interzicerea depozitării direct pe sol a deşeurilor sau a materialelor cu pericol de poluare.

g) Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

h) Conform prevederilor Ord. nr. 1798/2007, cu modificările ulterioare, titularul are obligatia ca la finalizarea investiţiei şi la punerea în funcţiune a obiectivului să solicite şi să obţină autorizaţia de mediu.

 Prezentul act nu extornează de răspundere titularul, proiectanul şi/sau constructorul în cazul producerii unor accidente în timpul execuţiei lucrărilor sau exploatării acestora.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **Director Executiv**

 **dr. ing. Aurica GREC**

Şef Serviciu Avize, Acorduri, Autorizaţii,

ing. Gizella BALINT

Întocmit,

ing. Claudia SANDOR